Jean Piaget

Jean Piaget (født 9. august 1896, død 16. september 1980) var en sveitsisk psykolog, biolog og filosof.

Liv og arbeid 
Han ble født i Neuchâtel i den fransktalende delen av Sveits. Hans far, Arthur, var professor i middelalderlitteratur ved universitetet i Neuchâtel. Jean Piaget modnet tidlig og utviklet en interesse for biologi, spesielt for bløtdyr, til det punkt hvor han hadde utgitt en mengde forskningsrapporter om temaet allerede før han var ferdig på videregående.

Han tok sin doktorgrad i naturvitenskap ved universitetet i Neuchâtel på en avhandling om taksonomien til ferksvannsbløtdyr i kantonen Valais.
Spesielt var han opptatt av slekta Lymnaeae (damsnegler) og problemene med å avgrense arter, og sine egne metoder for dette.
Han studerte en kort periode ved universitetet i Zürich. Det var i denne perioden hans interesse for psykoanalyse kom frem.

Etter studiene flyttet han til Grange-aux-Belles i Frankrike for å undervise ved en gutteskole drevet av Alfred Binet, utvikleren av Binet intelligenstest. I 1921 returnerte han til Sveits som direktør for Rousseau-instituttet i Genève.

I 1923 giftet han seg med en av sine studenter, Valentine Châtenay, som han fikk tre barn med.

Han var professor i psykologi ved universitetet i Genève fra 1929 til 1975 og ble mest kjent for å kategorisere den kognitive utviklingen i en serie av stadier. Stadiene ble valgt for å korrespondere med utviklingen fra spedbarnsalder, barndom, og frem til ungdomsalder. De fire stadiene kalles Sensorimotorisk stadium, som dekker perioden fra fødselen fram til toårsalderen, preoperasjonelt stadium, som er fra to til syv, konkret operasjonelt stadium, fra syv til elleve, og sist, formelt operasjonelt stadium, som er fra elleve og oppover. I tillegg til å beskrive begrepsutviklingens sammenheng med den motoriske utvikling, viste han også hvordan moralsk tenkning endret seg med alderstrinn.

Piagets kognitive utviklingsteori fikk stor innflytelse, spesielt i Lev Vygotskijs arbeid og i Lawrence Kohlbergs. Blant andre har filosofen og sosialteoretikeren Jürgen Habermas inkorporert Piagets tankemønster i sitt arbeid, mest merkbart i The Theory of Communicative Action.

Piaget hadde også en betydelig innvirkning på feltet informatikk og kunstig intelligens. Seymour Papert brukte Piagets arbeide mens han utviklet Logo programming language. Alan Kay brukte Piagets teorier som basis for Dynabook programmeringskonseptet, som først ble diskutert innenfor grenseområdet til Xerox Palo Alto Research Center, eller Xerox PARC. Disse diskusjonene ledet til utviklingen av Alto prototype, som for første gang utforsket alle elementene ved grafisk brukergrensesnitt (GUI), og påvirket utviklingen av databehandlingsprogrammer fra 1980-tallet og utover.

Hans lange, vitenskapelige karriere begynte i 1907 (da han var elleve år gammel) da en kort artikkel om albinospurven ble publisert. I løpet av de påfølgende syv tiårene skrev han over seksti bøker og  flere hundre artikler.

Jean Piaget betraktet barn som små filosofer og vitenskapsmenn som bygget sine egne, individuelle teorier om kunnskap. En del forskere har brukt Piagets idéeer til å fokusere på hva barn er ute av stand til å gjøre. Piaget derimot, brukte barns problemområder for å bedre forstå deres kognitive vekst og utvikling.

Som ung gikk han selv i psykoanalyse hos Sabina Spielrein i Sveits.

Pedagogikk 
Piaget er kjent for å kategorisere den kognitive utviklingen i en serie av stadier. Denne teorien er spesielt anvendt i didaktikken innenfor faget matematikk, siden Piaget mente at dette er et modningsfag. Barn er ikke i stand til å oppfatte form og størrelse slik som voksne. Forståelse av visse typer kunnskap forutsetter at enkelte ferdigheter og teorier er lært på forhånd for å kunne oppnå en meningsfull helhet.

Litteratur

På norsk 
 Jean Piaget Barnets psykiske utvikling (originaltittel Six études de psychologie) introduksjon av David Elkind oversatt av Ruth Frøyland Nielsen, 2. utgave 2000, 1 utgave 1973 ISBN 82-417-1088-7
 Jean Piaget Barnets psykologi (Originaltittel La psychologie de l'enfant) Cappelens Almabøker 1974 ISBN 82-02-03018-8
 Jean Piaget Barnets moralvurderinger (Originaltittel Le jugement moral chez l'enfant) oversatt av Ruth Frøyland Nielsen ISBN 82-02-02584-2

Mest lest 
 Bringuier, J-C. (1980). Conversations with Jean Piaget. Chicago: University of Chicago Press

Store verk 
 Inhelder, B. and J. Piaget (1958). The Growth of Logical Thinking from Childhood to Adolescence. New York: Basic Books.
 Piaget, J. (1962). Play, Dreams and Imitation in Childhood. New York: Norton.
 Piaget, J. (1970). Structuralism. New York: Harper & Row.
 Piaget, J. (1971). Biology and Knowledge. Chicago: University of Chicago Press.
 Piaget, J. (1983). Piaget's theory. In P. Mussen (ed). Handbook of Child Psychology. 4th edition. Vol. 1. New York: Wiley.
 Piaget, J. (1995). Sociological Studies. London: Routledge.
 Piaget, J. (2000). Commentary on Vygotsky. New Ideas in Psychology, 18, 241-59.
 Piaget, J. (2001). Studies in Reflecting Abstraction. Hove, UK: Psychology Press.

Andre publikasjoner av Piaget 
 Piaget, J. (1936): Origins of intelligence in the child. London: Routledge & Kegan Paul. 
 Piaget, J. (1945): Play, dreams and imitation in childhood. London: Heinemann.
 Piaget, J. (1952). Autobiography. In E. Boring (ed): History of psychology in autobiography. Vol. 4. Worcester, MA: Clark University Press.

Utmerkelser 
 1921-25 Research Director, Institut Jean-Jacques Rousseau, Geneva
 1925-29 Professor of Psychology, Sociology and the Philosophy of Science, University of Neuchatel
 1929-39 Professor of the History of Scientific Thought, University of Geneva
 1929-67 Director, International Bureau of Education, Geneva
 1932-71 Director, Institute of Educational Sciences, University of Geneva
 1938-51 Professor of Experimental Psychology and Sociology, University of Lausanne
 1939-51 Professor of Sociology, University of Geneva
 1940-71 Professor of Experimental Psychology, University of Geneva
 1952-64 Professor of Genetic Psychology, Sorbonne, Paris
 1955-80 Director, International Centre for Genetic Epistemology, Geneva
 1971-80 Emeritus Professor, University of Geneva

Referanser

Eksterne lenker 

 Piaget Biography and Theories
 Piaget Postcard  av Leslie Smith med mer utfyllende oppsummering av Piaget sitt arbeid og prestasjoner.

Litteratur 
 Smith, L. (1997). «Jean Piaget». In N. Sheehy, A. Chapman. W.Conroy (eds). Biographical dictionary of psychology. London: Routledge.
 Smith, L. (2001).  «Jean Piaget».  In J. A. Palmer (ed) 50 Modern thinkers on education: from Piaget to the present. London: Routledge

Piaget, Jean
Epistemologer
Personer fra Neuchâtel